3. การประกอบธุรกิจของแต่ละสายผลิตภัณฑ์

3.1 การผลิตเครื่องเสียงและอุปกรณ์อิเล็กทรอนิกส์

บริษัทได้ดำเนินการผลิตเครื่องเสียงและอุปกรณ์อิเล็กทรอนิกส์อื่น ๆ จนกระทั่งวันที่ 10 เมษายน
2543
ที่ประชุมผู้ถือหุ้นมีมติเห็นชอบให้หยุดการผลิตชั่วคราวเพื่อลดความเสี่ยงและภาระผูกพันที่อาจเกิดขึ้นในอนาคต
บริษัทจึงได้หยุดการผลิตผลิตภัณฑ์เครื่องเสียงและอุปกรณ์อิเล็กทรอนิกส์อื่น ๆ ตั้งแต่วันที่ 1 พฤษภาคม
2543 เป็นต้นไป

 (ก) ลักษณะของผลิตภัณฑ์หรือบริการ

ดำเนินธุรกิจเป็นผู้ผลิตและจำหน่ายอุปกรณ์เครื่องเสียงสำหรับรถยนต์และภายในบ้าน
รวมทั้งอุปกรณ์อิเล็กทรอนิกส์ อื่น ๆ ที่เกี่ยวข้อง ดังนี้

1.  ผลิตภัณฑ์ระบบเสียงในรถยนต์ (Car Audio) ได้แก่ วิทยุ-เทปติดรถยนต์ ลำโพง และ
    เสาอากาศ

2.  ผลิตภัณฑ์เครื่องเสียงภายในบ้าน (Home Audio) ได้แก่ วิทยุ-เทปกระเป๋าหิ้ว วิทยุ-เทป
    ซีดีกระเป๋าหิ้ว และเครื่องเสียง (Hifi-Stereo)

3.  ผลิตภัณฑ์อุปกรณ์อิเล็กทรอนิกส์และชิ้นส่วนอิเล็กทรอนิกส์ (Electronic Parts) เช่น
    แผ่นพิมพ์วงจรไฟฟ้า (PCBA)

4.  ผลิตภัณฑ์ชิ้นส่วนเหล็กและพลาสติก (Metal and Plastic Parts) ได้แก่ ตระแกรงลำโพง
    ชิ้นส่วนเครื่องปรับอากาศ

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

-   ปัจจัยความสำเร็จในการประกอบกิจการ

บริษัทมีความชำนาญและมีความพร้อมทั้งเทคโนโลยีในการผลิตและแหล่งวัตถุดิบ
สามารถผลิตสินค้าได้หลายชนิด หลายประเภท
และสามารถปรับเปลี่ยนรูปแบบได้ตามความต้องการของผู้บริโภค

-   บริษัทได้รับการส่งเสริมการลงทุน ดังนี้

ปี 2517 บริษัทฯ ได้รับการส่งเสริมการลงทุนจากคณะกรรมการส่งเสริมการลงทุน (BOI)
ในการดำเนินธุรกิจการผลิตเพื่อการส่งออก โดยได้รับสิทธิประโยชน์ที่สำคัญ คือ
ได้รับยกเว้นภาษีเงินได้นิติบุคคล มีกำหนดระยะเวลา 5 ปี ซึ่งได้สิ้นสุดแล้วในปี พ.ศ. 2523
ส่วนสิทธิประโยชน์จาก BOI ที่ยังคงได้รับในปัจจุบัน คือ
บริษัทได้รับสิทธิประโยชน์ยกเว้นภาษีนำเข้าวัตถุดิบ
หรือวัสดุจำเป็นเพื่อนำมาใช้ในการประกอบกิจการส่งออกที่ได้รับการส่งเสริม
ซึ่งจะได้รับสิทธินี้ตลอดไป จนกว่าคณะกรรมการส่งเสริมการลงทุนจะเป็นผู้กำหนดเวลา นอกจากนี้
บริษัทฯ ได้รับ ยกเว้นภาษีนำเข้าเครื่องจักรและอุปกรณ์ในการผลิตเพื่อส่งออกเป็นเวลา 2 ปี

ตั้งแต่ปี 2540 จนถึงวันที่ 4 พฤษภาคม 2543 โดยมีเงื่อนไขจะต้องตั้งโรงงานใน
ท้องที่นิคมอุตสาหกรรม แขวงคันนายาว เขตคันนายาว กรุงเทพมหานคร
และต้องมีทุนจดทะเบียนไม่น้อยกว่า 5 ล้านบาท โดยเป็นผู้ถือหุ้นสัญชาติไทย ไม่น้อยกว่าร้อยละ 60
ของมูลค่าทุนจดทะเบียน

 (ข) การตลาดและภาวะการแข่งขัน

1) นโยบายและลักษณะของตลาด

-   กลยุทธ์ทางการตลาด

- สร้างพันธมิตรเพื่อเป็นแหล่งสินค้าใหม่

- มุ่งเน้นตลาดที่มีมูลค่าเพิ่มสูง

- มุ่งเน้นตลาดที่มีปริมาณและอัตราการเติบโตสูง

- ปรับปรุงประสิทธิภาพและคุณภาพในการผลิตให้ตรงกับความเปลี่ยนแปลงของตลาด

- มุ่งเน้นการให้บริการที่ดี ให้ความพึงพอใจสูงสุดแก่ลูกค้า

-   ลักษณะลูกค้าและกลุ่มเป้าหมาย

เป็นเจ้าของเครื่องหมายการค้าที่มาจ้างให้บริษัทผลิตสินค้า ได้แก่ โรงงานผู้ประกอบรถยนต์,
ลูกค้าเจ้าของผลิตภัณฑ์เครื่องเสียง, ผู้ประกอบอุตสาหกรรมอิเล็กทรอนิกส์รายใหญ่
ทั้งเพื่อส่งออกและขายในประเทศ

2) สภาพการแข่งขันภายในอุตสาหกรรม

อุตสาหกรรมคอมพิวเตอร์และอีเล็คทรอนิกส์ภายในประเทศมีการแข่งขันค่อนข้างสูง
มีผู้ค้าและผลิตภัณฑ์ใหม่ออกสู่ตลาดเสมอ
แต่เนื่องจากอุตสาหกรรมนี้เป็นอุตสาหกรรมที่ต้องใช้การลงทุนสูง
และเป็นผลิตภัณฑ์ที่ผู้บริโภคทั่วไปให้ความเชื่อถือและสนใจเรื่องยี่ห้อเป็นอย่างมาก
ผู้ผลิตรายใหม่จะเข้ามาแข่งขันได้ไม่ง่ายนัก อำนาจการต่อรองของผู้ซื้อมีมากเพราะสินค้ามีหลายยี่ห้อ

 (ค) การจัดหาผลิตภัณฑ์หรือบริการ

กำลังการผลิต มีโรงงานผลิต 1 แห่งที่เขตนิคมอุตสาหกรรมบางชัน กรุงเทพฯ

  ---------- ------------------------------ ----------- ----------- -----------
             รายการ                         2543        2542        2541

             เต็มกำลังการผลิต (หน่วย/ปี)         4,852,000   9,030,000   2,710,000

             ปริมาณการผลิต (หน่วย/ปี)           4,420,374   8,359,917   1,809,084

             อัตราการใช้กำลังการผลิต (%)        91.10       92.58       66.76

             อัตราการเพิ่ม(ลด) ของปริมาณการผลิต  (47.12)     362.11      32.99
             (%)                                                    
  ---------- ------------------------------ ----------- ----------- -----------

หมายเหตุ * บริษัทฯ ได้หยุดดำเนินการผลิตตั้งแต่ วันที่ 1 พฤษภาคม 2543
กำลังการผลิตและปริมาณการผลิต

แสดงข้อมูลถึงวันที่ 30 เมษายน 2543

-   วัตถุดิบและผู้จำหน่ายวัตถุดิบ

เป็นวัตถุดิบในประเทศ คิดเป็นอัตราร้อยละ 20 ได้แก่ Condensor, Printed Circuit
Board, Resister, Magnetizer และวัตถุดิบนำเข้าจากต่างประเทศ คิดเป็นอัตราร้อยละ 80
ได้แก่ Transistor, Deck, Tuner, IC, Diode, Frame, Magnet เป็นต้น
ผู้จำหน่ายไม่มีความสัมพันธ์และไม่มีผลกระทบเรื่องการจัดหาวัตถุดิบ เนื่องจากวัตถุดิบสามารถ
ทดแทนกันได้

-   ผลกระทบต่อสิ่งแวดล้อม

- ไม่มี -

3.2 การจำหน่ายผลิตภัณฑ์คอมพิวเตอร์และอุปกรณ์

 (ก) ลักษณะของผลิตภัณฑ์หรือบริการ

ดำเนินธุรกิจเป็นตัวแทนจำหน่ายเครื่องและอุปกรณ์คอมพิวเตอร์ โปรแกรมสำเร็จรูป
และอุปกรณ์สำนักงานต่าง ๆ ดังนี้

1. เครื่องคอมพิวเตอร์ อุปกรณ์คอมพิวเตอร์ และซอฟต์แวร์ ของ IBM

2. อุปกรณ์เครือข่ายคอมพิวเตอร์ด้าน Network

3. โปรแกรมสำเร็จรูป (Application Software) J.D.Edwards, Insure’90, Mimix
Jetform, Marketplace, Amtrix, Business Objects และ Hyerism

4. เครื่องฉาย LCD Projector Sanyo “ซันโย”

5. เครื่องถ่ายทอดสัญญาณภาพจากวัตถุ 3 มิติ (Visualizer) และเครื่องฉาย LCD Projector
“แคนนอน”

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

-   ปัจจัยความสำเร็จในการประกอบกิจการ

การมีบุคลากรที่มีคุณภาพและมีความเชี่ยวชาญ
รวมถึงการเพิ่มพูนประสิทธิภาพในการให้บริการแก่ลูกค้าเพื่อสร้างความพึงพอใจ
และรักษาฐานลูกค้าให้ได้ในระยะยาว

 (ข) การตลาดและภาวะการแข่งขัน

1) นโยบายและลักษณะของตลาด

-   กลยุทธ์ทางการตลาด

  ใช้การสร้างความสัมพันธ์ที่ดีกับคู่ค้าด้วยสินค้าที่มีคุณภาพและเป็นที่ต้องการของตลาด
  รวมทั้งบริการอย่างเต็มรูปแบบ
  ทำให้ลูกค้าเกิดความประทับใจและให้ความไว้วางใจในสินค้าและบริการต่าง ๆ โดย
  คำนึงถึงการรักษาความเป็นผู้นำด้านคุณภาพและเทคโนโลยี
  และจัดระบบบริการหลังการขายที่ดีสำหรับให้บริการกับลูกค้า

-   ลักษณะลูกค้าและกลุ่มเป้าหมาย

เป็นลูกค้าบริษัททั่วไป รวมทั้งสถาบันการเงินและบริษัทประกันภัย
ซึ่งบริษัทได้ตระหนักถึงความเสี่ยงในเรื่องของรายได้
ซึ่งจะมีผลกระทบต่อบริษัทหากต้องสูญเสียลูกค้าหรือลูกค้ารายใดมีปัญหา ดังนั้น
บริษัทจึงไม่มีการจำหน่ายผลิตภัณฑ์แก่ลูกค้ารายหนึ่งรายใดเกินร้อยละ 30
ของรายได้ทั้งหมดของบริษัท เพื่อไม่ให้เกิดผลกระทบต่อธุรกิจเมื่อต้องสูญเสียลูกค้ารายนั้นไป

2) สภาพการแข่งขันภายในอุตสาหกรรม

การแข่งขันทางด้านธุรกิจ Hardware ทวีความรุนแรงมากขึ้น
ทำให้มีผลกระทบทางด้านลบต่อโครงสร้างราคา อย่างไรก็ดี ธุรกิจด้าน Software
และบริการมีแนวโน้มจะขยายตัวมากขึ้นอย่างต่อเนื่อง

ปัจจุบันบริษัทมีส่วนแบ่งตลาดของเครื่องคอมพิวเตอร์ขนาดกลางของบริษัท IBM อยู่ประมาณ 25-30%
ซึ่งนับเป็นคู่ค้ารายใหญ่ของบริษัท IBM รายหนึ่ง
เนื่องด้วยทางบริษัทไม่ได้จัดจำหน่ายเครื่องคอมพิวเตอร์ทุกรุ่น และทุกยี่ห้อ
จึงไม่สามารถคิดสัดส่วนของส่วนแบ่งจากตลาดโดยรวมได้อย่างชัดเจน

สภาพในการแข่งขันของบริษัทโดยทั่วไปนับว่าอยู่ในสภาพดี เนื่องจากบริษัทเน้นการนำเสนอสินค้า
และบริการอย่างเต็มรูปแบบ ซึ่งประกอบด้วยเครื่องคอมพิวเตอร์ (Hardware), ระบบสื่อสาร
(Network), ระบบ Software ในประเภทธุรกิจต่าง ๆ
และบริการหลังการขายอย่างมีประสิทธิภาพ

ทางด้านของคู่แข่งรายใหม่ที่จะเกิดขึ้นในด้านของธุรกิจประเภทนี้เป็นไปได้ยาก เนื่องจากธุรกิจด้านนี้
ต้องการเวลามากในการจัดหาสินค้า และสร้างทีมงานให้มีการให้บริการอย่างมีคุณภาพ
และที่สำคัญอีกประการหนึ่ง คือ ทางบริษัทไม่ได้หวังพึ่งรายได้จากสินค้ารุ่นเดียวหรือประเภทเดียว
ปัจจุบันบริษัทมีสินค้า ทั้งด้าน Hardware และ Software อยู่หลากหลาย
และสามารถให้บริการแก่ลูกค้าในประเภทธุรกิจต่าง ๆ ได้
จึงส่งผลให้เกิดความสมดุลย์ในรายได้และสามารถหารายได้ทดแทนได้

 (ค) การจัดหาผลิตภัณฑ์คอมพิวเตอร์เพื่อจำหน่าย

 สินค้าส่วนใหญ่สั่งซื้อจากบริษัทผู้นำเข้า ยกเว้น โปรแกรมสำเร็จรูป J.D.Edwards, Insure'90, Mimix Jetform, Marketplace, Amtrix, Business Objects, Hyerism ซึ่ง บริษัทนำเข้ามาจากประเทศอเมริกา และ ฝรั่งเศส สินค้าที่บริษัทจัดจำหน่ายมีหลากหลายยี่ห้อ ดังนั้นโอกาสเรื่องผลกระทบจากการสูญเสียผู้จำหน่ายไม่น่าจะมีเนื่องจากมีผู้จำหน่ายรายอื่น ๆ พยายามติดต่อให้บริษัทเป็นผู้จำหน่ายสินค้าให้